Videla bangkit nalika kahanan ékonomi lan pulitik wonten ing Argentina boten stabil rikala wiwitan dumugi sadengahing taun 1970-an. Wonten ing taun 1973 Perón sampun dados panguwasa malih ing nagara punika, ananging kanthi yuswa ingkang sampun sepuh, piyambakipun boten saged ngèwahi kahananing nagara. Setunggal taun candhakipun, piyambakipun sèda lan jabatanipun dipunsandhang dèning garwanipun Isabel Perón, bekas penari klab dalu ingkang boten kagungan pengalaman wonten ing bidang pulitik. Wonten ing usahanipun kanggé pikantuk sokongan saking tentara, Isabel sampun nglantik Videla minangka Panglima Teringgi, jabatan paling inggil wonten ing angkatan tentara Argentina. Tindakan punika kados nedhi dhiri pribadi amargi piyambakiipun nglancaraken parebutan kakuwasan lan sukses ndhawahaken pamarentahan Perón nalika tanggal 24 Maret 1976, lan dados presiden de facto minangka ketua junta militer lan sekuthunan wonten ing kakuwasan kaliyan Komandan Jenderal Angkatan Udhara inggih punika Orlando Ramón Agosti lan LetKol Angkatan Laut, Laksamana Eduardo Emilio Massera. Sawetawis dinten candhakipun, nalika tanggal 29 Maret 1976, Videla kanthi resmi dados Presiden Argentina, jabatan ingkang dipunsandang dumugi 29 Maret 1981.